Abraham Kofi Asante

Abraham Kofi Asante yɛ Ghana ɔmanyɛnyi na mbrahyɛbaguanyi wɔ mbrahyɛbagua a ɔtɔ do ebien na ebiasa mu wɔ kwasaman a ɔtɔ do anan mu wɔ Ghana. Ɔyɛ mbrahyɛbaguanyi dada ma Amenfi West ambatow mpasua a ɔwɔ Anee Mantɔw mu wɔ Ghana na ɔyɛ kuwba wɔ National Democratic Congress amanyɛkuw no mu.

 Ɔbra ahyɛse na nwomasua 
Asante kɔr skuul wɔ Kwame Nkrumah University of Science and Technology. Onyaa abodzin krataa a wɔfrɛ no Bachelor of Science degree in chemistry wɔ hɔ. Ɔsaan kɔr Ghana Suapɔn na onyaa abodzin krataa Master of Business Administration Degree. Ekyir yi, ɔsaan kɛgyee abadzin krataa a wɔfrɛ no Master of Science Degree  wɔ Ghana Telecom University College.

 Amanyɛsɛm 
Nna Asante yɛ mbrahyɛbaguanyi wɔ mbrahyɛbagua a ɔtɔ do ebiasa mu wɔ kwasaman a ɔtɔ do anan mu wɔ Ghana. Ɔyɛ National Democratic Congress kuwba na anamusinyi ma Amenfi West ambatow mpasua a ɔwɔ Anee Mantɔw mu wɔ Ghana. N'amanyɛsɛm dwuma hyɛɛ ase ber a odzii nkonyim wɔ afe 1996 Ghana ambatow kɛse no mu dze nam National Democratic Congress do no. Onyaa amba 16,085 fiir amba dodow a wɔtoow 24,396 mu a egyina hɔ ma 46.70% dze tsiaa ne kansifo Samuel Alberto Tekyi a onyaa amba 8,311.

 Afe 2000 Ambatow 
Wɔpaaw Asante dɛ mbrahyɛbaguanyi maa Amenfi West ambatow mpasua wɔ afe 2000 Ghana ambatow kɛse no mu. Odzii nkonyim dze nam  National Democratic Congress do. Mbrahyɛbagua ngua 19 a ɔwɔ hɔ no, n'ambatow mpasua no ka no mu 9 a National Democratic Congress dzii do nkonyim wɔ dɛm ambatow no mu wɔ Anee Mantɔw mu no ho. National Democratic Congress nyaa mbrahyɛbagua ngua 92 fii  ngua 200 a nna ɔwɔ hɔ no mu wɔ mbrahyɛbagua a ɔtɔ do ebiasa mu wɔ kwasaman a ɔtɔ do anan mu wɔ Ghana. Wɔdze amba 10,848 fi amba dodow a wɔtoow 21,704 mu na wɔdze paaw no. Iyi nye 49.4% fi amba dodow a wɔtoow mu yɛ pɛr. Odzii nkonyim tsiaa Samuel Alberto Tekyi a ɔwɔNew Patriotic Party, onyaa amba 9,493 a egyina hɔ ma 44.6% na Kwasi Dankama Quarm a ɔwɔ Convention People's Party, nyaa amba 937 a egyina hɔ ma 4.4% fi amba dodow a wɔtoow no mu.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001